A început procesul de renumărare a voturilor, conform deciziei Curții Constituționale și a Biroului Electoral Central
Procesul de renumărare a voturilor de la primul tur al alegerilor prezidențiale a început în județul Maramureș, iar în alte județe se fac pregătiri, anunță News.ro. Biroul Electoral Central (BEC), a decis joi seara, după o ședință care a durat două ore și jumătate, renumărarea voturilor de la turul întâi al alegerilor prezidențiale, dând curs astfel cererii Curții Constituționale (CCR).